લીલા આર્ટ્સ નિર્મિત અને કમલેશ મોતા દિગ્દર્શિત નાટક ‘ઝિંદગી એક સફર હૈ સુહાના’ એના ટાઇટલ પ્રમાણે એ વાતનો સંદેશ આપે છે કે જીવનની સફર એક રળિયામણી સફર છે, પણ શરત માત્ર એટલી કે એને માણતાં આવડવી જોઈએ. નાટકનાં મુખ્ય કલાકારોમાં દીપક ઘીવાલા અને રાગિણી છે. દીપક ઘીવાલા અને રાગિણી બન્ને લગભગ ૧૦ વર્ષ પછી ફરીથી એકસાથે કામ કરી રહ્યાં છે. નાટકની વાર્તા ગોમતી ગોરડિયા અને શાંતિલાલ મહેતાની આસપાસ ઘૂમરાય છે.